47 Yemɔti Dwosefi hɔbɔle Falo amaneɛ kɛ:+ “Me papa nee me mediema ne mɔ nee bɛ mboane nee bɛ nyɛmoa yɛɛ bɛ debie biala mɔɔ bɛlɛ la vi Keena azɛlɛ zo ɛra, na bɛwɔ Gohyɛn azɛlɛ zo.”+2 Ɔvale ɔ mediema mrenyia ne mɔ anu nnu ɔhɔhilele Falo.+3 Falo bizale ɔ mediema ne mɔ kɛ: “Duzu gyima a bɛyɛ a?” Bɛbuale Falo kɛ: “Wɔ sonvolɛma le mboaneneavolɛma, yɛdayɛ nee yɛ nenyia mɔ.”+4 Akee bɛzele Falo kɛ: “Yɛra kɛ yɛbadɛnla azɛlɛ ne azo kɛ nyɛvolɛ,+ ɔluakɛ wɔ sonvolɛma ɛnnyia aleɛ ɛmmaa bɛ mboane, ɔboalekɛ ɛhɔne ne ɛyɛ kpole wɔ Keena azɛlɛ zo.+ Ɔti yɛsɛlɛ wɔ, maa wɔ sonvolɛma ɛdɛnla Gohyɛn azɛlɛ ne azo.”+5 Na Falo zele Dwosefi kɛ: “Wɔ papa nee ɛ mediema ne mɔ ɛra ɛ nwo ɛke.6 Yigyibiti azɛlɛ ne wɔ ɛ sa nu. Maa wɔ papa nee ɛ mediema ne mɔ ɛdɛnla azɛlɛ ne ɛleka mɔɔ le kpalɛ la.+ Maa bɛdɛnla Gohyɛn azɛlɛ ne azo, na saa ɛze bɛ nuhua bie mɔ mɔɔ bɔ mɔdenle la a, maa bɛnlea me nyɛmoa ne mɔ.”7 Akee Dwosefi vale ye papa Gyekɔbo hɔhilele Falo, na Gyekɔbo yilale Falo.8 Falo bizale Gyekɔbo kɛ: “Wɔli ɛvolɛ nyɛ?”9 Gyekɔbo zele Falo kɛ: “Meli tutɛnla* ɛvolɛ 130. Me ngoane mekɛ ne le ekyi yɛɛ ɛvɛlɛ ngome,+ na ye tendenle ɛndwu me nenyia mɔ ngoane mekɛ mɔɔ bɛvale bɛlile tutɛnla* la.”+10 Ɛhye anzi, Gyekɔbo yilale Falo na ɔvi ɔ nyunlu ɛkɛ ne ɔhɔle.11 Dwosefi maanle ye papa nee ɔ mediema ne mɔ ɛleka bɛdɛnlanle, na ɔmaanle bɛ agyapadeɛ wɔ Yigyibiti azɛlɛ ne ɛleka mɔɔ le kpalɛ la wɔ Relamɛsize azɛlɛ zo,+ kɛ mɔɔ Falo hanle la.12 Na Dwosefi hɔle zo maanle ye papa nee ɔ mediema ne mɔ yɛɛ ye papa sua nu amra amuala aleɛ* kɛ mɔɔ bɛ mra ne mɔ dodo de la.13 Akee aleɛ biala wiele azɛlɛ ne amuala azo, ɔluakɛ ɛhɔne ne yɛle kpole, na ɛhɔne ne zɛkyele Yigyibiti nee Keena azɛlɛ ne amuala.+14 Dwosefi liele ezukoa mɔɔ wɔ Yigyibiti nee Keena azɛlɛ zo mɔɔ menli vale dɔle aleɛ*+ la amuala na ɔvale ezukoa ne ɔhɔle Falo sua nu.15 Nzinlii ezukoa mɔɔ wɔ Yigyibiti nee Keena azɛlɛ zo la amuala wiele, na Yigyibitima kɔsɔɔti rale Dwosefi ɛkɛ na bɛhanle kɛ: “Maa yɛ aleɛ! Duzu ati a yɛ ezukoa ɛwie la ati ɔwɔ kɛ yɛwu yɛgua ɛ nyunlu ɛke ɛ?”16 Akee Dwosefi hanle kɛ: “Saa bɛ ezukoa ɛwie a, bɛva bɛ nyɛmoa bɛrɛla na mebamaa bɛ aleɛ na mealie bɛ nyɛmoa ne.”17 Yemɔti bɛvale bɛ nyɛmoa bɛhɔmaanle Dwosefi, na Dwosefi hɔle zo maanle bɛ aleɛ na ɔliele bɛ mgbɔnwɔ, bɛ mboane nee bɛ mbɔnkye yɛɛ bɛ asoaso. Ɔhɔle zo ɔmaanle bɛ aleɛ ɔliele bɛ nyɛmoa kɔsɔɔti wɔ ɛvolɛ zɔhane anu.18 Ɛvolɛ zɔhane pɛle nu la, ye ɛvolɛ bieko mɔɔ doa zo la anu, bɛhɔle Dwosefi ɛkɛ na bɛhanle kɛ: “Yɛka ye wienyi yɛahile yɛ menle kɛ, ezukoa nee nyɛmoa biala mɔɔ yɛlɛ la, yɛva yɛrɛlɛ yɛ menle. Yɛnlɛ debie bieko mɔɔ yɛfa yɛarɛlɛ yɛ menle a, kyesɛ yɛ sonlabaka ne nee yɛ azɛlɛ ala.19 Duzu ati a ɔwɔ kɛ yɛwu yɛgua ɛ nyunlu ɛke na yɛ azɛlɛ ne tɔ mgbane ɛ? Tɔ yɛ nee yɛ azɛlɛ ne na maa yɛ aleɛ, na yɛbayɛ ngɛkɛlɛ yɛamaa Falo na yɛ azɛlɛ ne ayɛ ye ɛdeɛ. Maa yɛ ma maa yɛlua amaa yɛadɛnla ngoane nu na yɛanwu na yɛ azɛlɛ ne andɔ mgbane.”20 Yemɔti Dwosefi dɔle Yigyibitima azɛlɛ ne amuala maanle Falo, ɔluakɛ Yigyibitinli biala dɔnenle ye azɛlɛ ne, ɔboalekɛ ɛhɔne ne yɛle kpole; na azɛlɛ ne yɛle Falo ɛdeɛ.21 Akee ɔmaanle menli ne dule hɔdɛnlanle azuamgbole ne mɔ azo, ɔvi Yigyibiti azɛlɛ ne ati kɔdwu ɔ bo.+22 Ɛsɔfo ne mɔ azɛlɛ ne ala a yeandɔ a,+ ɔluakɛ ɛnee Falo maa ɛsɔfo ne mɔ aleɛ yɛɛ mɔɔ Falo vale maanle bɛ la a bɛlile a. Ɛhye ati a bɛandɔne bɛ azɛlɛ ɛdeɛ ne a.23 Akee Dwosefi zele menli ne kɛ: “Bɛnlea, ɛnɛ medɔ bɛ nee bɛ azɛlɛ ne memaa Falo. Bɛlie ma na bɛhɔlua ye wɔ azɛlɛ ne azo.24 Saa ɔso a, bɛhyɛ nuhua nnu na bɛmaa Falo ko,+ noko nna ne bɛayɛ bɛ ɛdeɛ, bɛbalua bie wɔ bɛ ɛya nu na bɛ sua nu amra nee bɛ mra ali bie.”25 Ɔti bɛhanle kɛ: “Wɔlie yɛ ngoane.+ Me menle, maa yɛnyia ɛ nyunlu ɛlolɛ, na yɛbayɛ ngɛkɛlɛ yɛamaa Falo.”+26 Ɔti Dwosefi lile mɛla, na ɔtɛbɔ ɛkɛ ne ɛnɛ wɔ Yigyibiti azɛlɛ zo kɛ, bɛhyɛ aleɛ biala mɔɔ bɛkɛnyia la anu nnu na bɛmaa Falo ko. Ɛsɔfo ne mɔ azɛlɛ ne ala a anyɛ Falo ɛdeɛ a.+27 Yizilayɛma hɔle zo dɛnlanle Yigyibiti wɔ Gohyɛn azɛlɛ zo;+ bɛdɛnlanle ɛkɛ ne bɛwole mralɛ na bɛyɛle dɔɔnwo kpalɛ.+28 Na Gyekɔbo dɛnlanle Yigyibiti azɛlɛ zo ɛvolɛ 17, yemɔti Gyekɔbo ngoane mekɛ kɔsɔɔti yɛle ɛvolɛ 147.+29 Mɔɔ ɔka ekyii Yizilayɛ wu la,+ ɔvɛlɛle ɔ ra Dwosefi na ɔhanle kɛ: “Saa menyia ɛ nyunlu ɛlolɛ a, ɛnee mesɛlɛ wɔ, fa ɛ sa wula me ɛzɔlɛ bo na da ɛlɔlɛ kpundii nee nɔhalɛlilɛ ali kile me. Mesɛlɛ wɔ, mmasie me wɔ Yigyibiti.+30 Saa mewu a, ye me fi Yigyibiti ɛke na kɔzie me wɔ me nenyia mɔ nla ne anu.”+ Na ɔhanle kɛ: “Mebayɛ ye kɛ mɔɔ wɔha la.”31 Akee Gyekɔbo hanle kɛ: “Ka ndane.” Yemɔti Dwosefi hanle ndane.+ Na Yizilayɛ bɔle ɔ ti aze wɔ ye ɛkpa ne ati sɔlɔ na ɔyɛle asɔne.+
twi_Latn